Mummie se ‘Adidas’ het kuberruim aan die gons‘n Paar moderne Adidas-seilskoene op die insetsel vergelyk met die “Adidas”-skoene aan die mummie (Mummie-foto: Khovdmuseum) Die mummie van vermoedelik ’n vrou wat 1 500 jaar gelede oorlede is, en hoog in die Altai-berge in Mongolië begrawe is, het die kuberruim, en veral Twitter op hol weens haar skoene wat soos ‘n hedendaagse paar Adidas-tekkies lyk. Onder die “verklarings” vir die besondere skoeisel is onder ander reis deur tyd (“timetravel”) of dat dit ’n reklamefoefie van Adidas is. Terwyl die een samesweringsteorie na die ander afgestof word, hou die argeoloë vol dat dit bloot dui op die besondere vakmanskap van die mense van destyds in die omgewing. ’n Groot hoeveelheid goedere is saam met die mummie uit die graf gehaal, wat wel op gevorderde vakmanskap dui. In die artikel in die Siberian Times wat die vonds aanvanklik wêreldkundig gemaak het, word glad nie na die skoene verwys nie. Een van die foto’s toon egter die skoene, wat na berig word baie soos Adidas lyk. By die leserskommentaar het een van die lesers wel na die besondere skoene verwys en opgemerk dat dit lyk of dit deur ‘n fabriek gestik moes gewees het. ’n Ander leser, wat homself as kenner van antieke tekstiel beskryf, wys egter daarop dat dit handgestik is en nie besonders is nie. Hierna het die een teorie na die ander het mekaar snel op die kuberruim opgevolg. Maar die argeoloë hou vol die skoene is bloot die produk van die tyd en plek. Lees meer: The Siberian Times, Interesting Engineering, Oregon Live